**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR NEĮRENGTŲ PASTOGIŲ DALIŲ PARDAVIMO“**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų ir bendraturčių prašymus dėl leidimo įsigyti nuomojamus savivaldybei nuosavybės teise priklausančius būstus ir neįrengtų pastogių dalis, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų R. Š. ir D. V., neįrengtų pastogių bendraturčių K. L. ir R. Č. prašymai pirkti nuomojamus savivaldybei nuosavybės teise priklausančius būstus ir neįrengtų pastogių dalis.

 Savivaldybės būsto nuomininkė R. Š. prašo ir sutinka pirkti rinkos verte nuomojamą, savivaldybei nuosavybės teise priklausantį 12,69 kv. metro ploto būstą bendrabutyje Baltijos pr. 4-*(duomenys neskelbtini)*, Klaipėdoje. Būstas nuomojamas ne socialinio būsto nuomos sąlygomis, kuriame nuomininkai išgyvenę ne trumpiau kaip 5 metus. Turto vertintojai UAB „OBER-HAUS“ nekilnojamas turtas, nustatė būsto Baltijos pr. 4-*(duomenys neskelbtini)*, Klaipėdoje, rinkos vertę – 5380,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkas D. V. prašo ir sutinka rinkos verte pirkti savivaldybei nuosavybės teise priklausantį17,45 kv. metro ploto su bendro naudojimo patalpomis palaisvintą būstą bendrabutyje Baltijos pr. 4-*(duomenys neskelbtini)*, Klaipėdoje, esantį greta D. V. nuosavybės teise priklausančio būsto. Klaipėdos miesto savivaldybės administracijos direktoriaus 2020 m. liepos 7 d. įsakymu Nr. AD2-1226, nurodytas būstas išnuomotas terminuotam laikotarpiui, (būsto pirkimo procedūrų vykdymui), sudarant sąlygas bendrabučio kambarius pertvarkyti į butą. Turto vertintojai UAB „OBER-HAUS“ nekilnojamas turtas, nustatė būsto Baltijos pr. 4-*(duomenys neskelbtini)*, Klaipėdoje, rinkos vertę – 7080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Neįrengtos pastogės bendraturtė K. L. pateikė prašymą pirkti savivaldybei nuosavybės teise priklausančias 813/5699 bendrosios dalinės nuosavybės dalis 8,13 kv. metro ploto, bendras plotas – 56,99 kv. metro neįrengtos pastogės gyvenamajame name I. Kanto g. 36-*(duomenys neskelbtini)*, Klaipėdoje. Turto vertintojai UAB „OBER-HAUS“ nekilnojamasis turtas nustatė neįrengtos pastogės 813/5699 dalių I. Kanto g. 36-*(duomenys neskelbtini)*, Klaipėdoje, rinkos vertę – 1400,00 Eur (iš jų 100,00 Eur už turto vertės nustatymą), kuri atitinka pastogės dalies pardavimo kainą.

 Neįrengtos palėpės bendraturtis R. Č. pateikė prašymą pirkti savivaldybei nuosavybės teise priklausančias 446/26132 bendrosios dalinės nuosavybės dalis 4,46 kv. metro ploto, bendras plotas – 261,32 kv. metro neįrengtos palėpės gyvenamajame name I. Kanto g. 8-*(duomenys neskelbtini)*, Klaipėdoje. Turto vertintojai UAB „OBER-HAUS“ nekilnojamasis turtas nustatė neįrengtos pastogės 446/26132 dalių I. Kanto g. 8-*(duomenys neskelbtini)*, Klaipėdoje, rinkos vertę – 800,00 Eur (iš jų 100,00 Eur už turto vertės nustatymą), kuri atitinka palėpės dalies pardavimo kainą.

 Klaipėdos miesto savivaldybės administracijos direktoriaus 2021 m. sausio 28 d. įsakymu Nr. AD2-122 „Dėl turto pripažinimo netinkamu (negalimu) naudoti“, savivaldybei priklausančios 813/5699 neįrengtos pastogės dalys I. Kanto g. 36-*(duomenys neskelbtini)*, Klaipėdoje, ir 446/26132 neįrengtos palėpės dalys I. Kanto g. 8-*(duomenys neskelbtini)*, Klaipėdoje, pripažintos netinkamomis (negalimomis) naudoti reikmėms, susijusioms su savivaldybės butų ar kitų patalpų naudojimu ir pavesta Turto valdymo skyriui turtą parduoti bendraturčiams. Vadovaujantis teisės aktais dėl neįrengtų pastogių dalių pardavimo buvo išsiųsti pasiūlymai neįrengtų pastogių bendraturčiams. Pageidavimų įsigyti neįrengtų pastogių dalis negauta.

 Visi pirkėjai už perkamą turtą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 1, 4 ir 5 punktais, 27 straipsnio 1 dalimi, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio

2

paskirties pastatų pardavimo tvarkos aprašo patvirtinimo“ ir Klaipėdos miesto savivaldybės administracijos direktoriaus 2021 m. kovo 12 d. įsakymu Nr. AD2-369 „Dėl parduodamų savivaldybės būstų ir neįrengtų pastogių dalių įkainojimo aktų patvirtinimo“, patvirtinti būstų ir neįrengtų pastogių įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai ir bendraturčiai įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2021 m. kovo 12 d. įsakymas Nr. AD2-369 „Dėl parduodamų savivaldybės būstų ir neįrengtų pastogių dalių įkainojimo aktų patvirtinimo“.

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 14660,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 360,00 Eur, naudojamos socialinio būsto fondo plėtrai.

 Teikiame svarstyti šį sprendimo projektą.

 PRIDEDAMA. Turto vertės nustatymo pažymų kopijos (N) – 4 lapai.

Turto valdymo skyriaus vedėjas Edvardas Simokaitis